Dobrý deň,
ďakujem za otázku.
Výživový prípravok Biopron forte je probiotikum, obsahuje kombináciu baktérií (Lactobacillus acidophilus, Lactobacillus rhamnosus) a kvasiniek (Saccharomyces boulardii) a fruktooligosacharidy.
Obsahuje 10 miliárd CFU (živých mikroorganizmov) v dennej dávke (v 2 kapsulách). Používa sa pri cestovaní , ako doplnok pri hnačkách , nemám informácie, že by pomáhal pri nadmernom slinení.
Bolo by vhodné  zistiť, čo je príčinou nadmerného slinenia- či ide o sprievodný znak pri ochorení HIV, či nadmerné slinenie je nežiadúci účinok lieku, kt. pri tejto diagnóze užívate.  Nadmerné slinenie nijako neohrozuje zdravie jedinca. Od slín zvyčajne pomôže žuvačka alebo cmúľanie cukríka.   Ďalšiou  podpornou liečbou je používanie zubných  pást so sťahujúcim účinkom Lacalut, Parodontax, Herbadent., alebo výplachu ústnou vodou HERBADENT Bylinná ústna voda 250ml  HERBADENT  Je vyrobená zo zmesi extraktov a silíc 7 liečivých rastlín: extrakt repíka, harmančeka, šalvie a nátržníka a silíc mätovej, klinčekovej a feniklovej. Pomáha udržovať  zuby, ďasná a sliznicu dutiny ústnej vo výbornom stave, môže obmedziť nadmerné slinenie.
Je dobré si urobiť rozbor slín., popr. vyšetrenie u stomatológa.,otorhinolaryngologa, alebo gastroenterolog Slinový test môže poskytnúť veľa informácií o vašej genetickej výbave a hormónoch.  Analýza slín môže  odhaliť aj choroby ako rakovina či cukrovka.  Nezvyčajne lepivé a biele sliny môžu byť príznakom ústnej infekcie. Candida albicans je druh kvasinky, ktorá spôsobuje ústne a genitálne hubové infekcie, môže  spôsobiť kvasinkovú infekciu v ústach nazývanú múčnatka.     Nepríjemný pocit horkosti alebo nadmernej kyslosti v ústach zvyčajne poukazuje na gastroezofageálny reflux, čo je spätný tok žalúdočných štiav zo žalúdka do pažeráka. Výsledkom je nepríjemne kyslá chuť v ústach a krku, často spojená s pálením záhy.
S pozdravom  a želaním krásneho dňa
PharmDr. Lenka Balážová
odborný zástupca BENU SK 77